Valen sjukehus

Valen sjukehus (tidligere Valen Sinnsykeasyl) er et psykiatrisk sykehus på Valen i Kvinnherad kommune. Sykehuset har 35 døgnbehandlingsplasser fordelt på fire poster: akuttpost, psykosepost, sikkerhetspost og sikkerhet og rehabiliteringspost.
Sykehuset ble etablert som Vestlandets største sinnssykeasyl utenfor Bergen i 1910. En forutsetning for etableringen var at sykehuset selv kunne produsere strøm. Som det første sykehuset i Norden etablerte man et eget kraftverk for bruk til elektrisk oppvarming. De første tiårene var det ca. 230 pasientplasser ved sykehuset.Sinnsykeasylenes virksomhet 1925 Statistisk sentralbyrå Da det stadig var overfylt ble kapasiteten i 1939 utvidet til 296 plasser.Bu, Sigurd: Sykehusene i Norge s. 14, 1941 Lobotomi var en utbredt praksis ved alle sinnssykehus i etterkrigstiden. På Valen brukte man elektrosjokk som narkose. Praksisen med lobotomering av psykiatriske pasienter ble avviklet på Valen rundt 1964.Museet Valestiftinga

I 2012 ble Valemoen (1909), brannstasjonen (1909) og gravlunden (1911) fredet ved forskrift. Sykehuset hadde egen gravlund i stedet for kirkegården i bygda. Valemoen var det gamle hovedbygget og ble tegnet av arkitekt Sigurd Lunde.

Konrad Lunde var overlege og direktør i 42 år. Sønnen Tjerand Lunde var direktør etter ham. Olav H. Hauge var pasient der.

 Referanser 

 Eksterne lenker 
 Valen sjukehus si nettside 
 Fredningen
 Valenstiftinga, museet
 Valen kraftverk


Kategori:Sykehus i Vestland
Kategori:Byggverk i Kvinnherad
Kategori:Fredete byggverk i Vestland
Kategori:Kulturminner i Kvinnherad
Kategori:Helse Vest
Kategori:Byggverk fullført i 1910
Kategori:Psykiatriske sykehus i Norge